શ્રીકૃષ્ણે બર્બરિકને આ ત્રણ બાણનો પ્રયોગ કરવાનું કહ્યું. એક ઝાડનાં બધાં પત્તાંને તેના એક જ બાણથી વિંધવા માટે કહ્યું અને બર્બરિકની આ યોગ્યતાને જાણવા ભગવાન શ્રીકૃષ્ણે તે ઝાડનાં એક પત્તાંને પોતાના પગ નીચે રાખી દીધેલું. બર્બરિકે એક બાણથી ઝાડનાં બધાં પત્તાંની સાથે ભગવાન શ્રીકૃષ્ણનાં પગ નીચે રાખેલાં પત્તાંને પણ વિંધી નાખ્યું. બર્બરિકનું આ પરાક્રમ જોઈને ભગવાન શ્રીકૃષ્ણને તેની યોગ્યતા પર વિશ્વાસ થઈ ગયો.